open-index/open-wikipedia-markdown huggingface dataset:
Walter Röhrl

**Walter Röhrl** (gebore 7 Maart 1947 in Regensburg) is 'n voormalige Duitse tydren- en motorrenkampioen, met oorwinnings vir Fiat, Opel, Lancia en Audi asook Porsche, Ford en BMW.

Röhrl was 'n gunsteling in die wêreldtydrenkampioenskap dwarsdeur die 1970s en 1980s, en wen die Monte Carlo-tydren vierkeer met vier verskillende motorfabrikate. Sy medebestuurder vir etlike jare was Christian Geistdörfer. Sy Fiat 131 Abarth het hom getrou gevoer na die 1980-titel, en hy beklink die kampioenskap met 'n oorwinning in daardie jaar se San Remo-tydren.

Dit was egter sy klinkende sukses in 1982 wat die meeste aanhangers van die sport met Röhrl beïndruk gelaat het. Hy het eiehandig 'n reuse aanslag van die vierwieldryfopposisie, gelei deur Audi se opkomende Michèle Mouton, afgeweer. Hy het die titel bloot verower op grond van sy konsekwentheid, en dit in sy toenemend verouderde Opel Ascona 400.

Dit was ook gedurende hierdie tyd dat hy die Afrika-tydrenkampioenskap gewen het, in 1982. Maar kort ná hy die kampioenskap gewen het, is hy deur spanbestuurder Tony Fall uit die span afgedank as gevolg van die feit dat hy 'n hekel ontwikkel het om in die RAC-tydren te jaag (hy het weinig sukses in die RAC-tydrenne gehad). Röhrl het toe reeds hewige rusies met Fall gehad oor publisiteitaktiwiteite vir die span se borg, die Rothmans tabakmaatskappy. Röhrl, synde 'n streng nie-roker, het botweg geweier om enige verfilming vir Rothmans se publisiteitskote te doen. Hy beweer dat hy gehuur is as 'n bestuurder en nie 'n akteur nie, en dat hy nie die sin kon sien in tabakbemarking as 'n nie-roker nie.
Chevrolet TrailBlazer

Die **Chevrolet TrailBlazer** is 'n mediumgrootte SNV wat deur die Chevrolet-afdeling van General Motors ontwikkel is en verkoop word.
Hallum

**Hallum**  is 'n dorp in die Nederlandse provinsie Friesland (Wes-Fries: *Fryslân*). Die dorp lê wes van Dokkum en noordoos van Leeuwarden. Dit ressorteer onder die munisipaliteit Noardeast-Fryslân.

## Samelewing 
### Bevolking 
* 1744 - 1009
* 1954 - 2617
* 1959 - 2492
* 1964 - 2367
* 1969 - 2293
* 1973 - 2282
* 2006 - 2775
* 2008 - 2747
* 2014 - 2751

### Verenigings 
* *De Koekefretters* - shantykoor
* Hallumer fanfare - musiekvereniging 
* Toanielferiening Hallum - toneelvereniging
* KV Hallum - korfbal
* Wykels-Hallum - sokker
* Keatsferiening Hallum - kaatsspel
* ''D'r Boppe op* - biljart
* Turnlust - gimnastiek
* *Havot* - vlugbal
* Tennisferiening Hallum - tennis
* *Diep Triest'' - veerpyltjies

## Beeldbepalende geboue 

Lêer:Hallum, kerk2 foto3 2009-09-19 16.39.JPG|Die Gereformeerde kerk
Lêer:St.Martinus kerk in Hallum.jpg|Die Grote of Sint-Maartenkerk
Lêer:Genazarethkloosterpoldermolen.jpg|Die Genezareth of Kloosterpoldermeule

## Bekende boorlinge 
* Frederik van Hallum (± 1125-1175), pastoor
* Jan Rutgers (1850-1924), dokter, neomalthusianis en predikant
* Pieter Van Tuinen (1976), kaatser (koning PC 1997)

## Eksterne skakels 
*
Ford Everest

Die **Ford Everest**, wat bekend staan as die **Ford Endeavour** in Indiese markte, is 'n mediumgroot sportnutsvoertuig (SNV) wat deur die Ford Motormaatskappy in Thailand sedert 2003 gebou word. Die Everest is 'n vyfdeur stasiewa variant van die Ford Ranger vierdeurbakkie.
* Eerste geslag (2003–2006): gebaseer op die 1998–2006 Ford Ranger, wat op sy beurt afgelei is van die 1998–2006 Mazda B-reeks.

* Tweede geslag (2006–2015): gebaseer op die 2006–2011 Ford Ranger, wat op sy beurt is afgelei van die 2006–2011 Mazda BT-50.

* Derde geslag (2015-): gebaseer op die Ford Ranger (T6) en ontwerp in Australië, maar gebou in Thailand, beskikbaar vanaf 2015.

Lêer:Ford Everest (first generation) (front), Serdang.jpg|Ford Everest (2003–2006)
Lêer:Ford Everest.jpg|Ford Everest (2006–2009)
Lêer:UNTSO vehicle Ford 2012 1524v.jpg|Ford Everest (2009–2012)
Lêer:2015 Ford Everest Titanium (New Zealand).jpg|Ford Everest (2015–nou)
Coenie van Wyk

**Coenie van Wyk** (gebore in Bellville, 8 Januarie 1988) is ’n Suid-Afrikaanse rugbyspeler wat vir die Cheetahs in Superrugby op heelagter en losskakel speel en ook vir die Vrystaat Cheetahs in die Vodacombeker en Curriebeker.

In 2013 is Van Wyk in die Suid-Afrikaanse Presidente XV ingesluit wat aan die 2013 IRR Tbilisibeker deelgeneem het.  Die span het die toernooi gewen en was onoorwonne in hul drie wedstryde.

Van Wyk is in 2014 by die Lions se span ingesluit vir die 2014 Superrugbyseisoen en is gekies as plaasvervanger in die eerste wedstryd van die seisoen teen die Cheetahs; hy het egter nie speelkans gekry nie.

Hy het hom in 2015 hy die Vrystaatse Rugbyunie aangesluit.

## Eksterne skakels 
* 
*itsrugby profiel

## Verwysings
Leopold I, Heilige Romeinse Keiser

**Leopold I** (9 Junie 1640 – 5 Mei 1705) was 'n keiser van die Heilige Romeinse Ryk. Hy is gebore in Wene, Oostenryk en was die tweede seun van Ferdinand III, Heilige Romeinse Keiser. Na die afsterwe van sy broer, Ferdinand IV, in 1654 word hy die opvolger op sy vader se troon. Hy word in 1655 koning van Hongarye en regeer tot 1687. Hy word ook koning van Boheme in 1657 en volg sy vader op as keiser in 1658. Gedurende die grootste gedeelte van sy tyd as keiser was sy ryk in oorlog gewikkel. Hy was nie opgewasse vir sy rol as administrateur of militaris nie en het die take oorgelaat aan sy ministers en generaals. In 1662 breek 'n oorlog uit met die Turke.

## Eksterne skakels 
*
Opel Manta

Die **Opel Manta** is 'n agterwielaangedrewe sportkoepeemotor wat van 1970 tot 1988 in twee generasies deur die Duitse vervaardiger Opel vervaardig is.

Die Manta was 'n halfsportiewe koepee gebaseer op die Ascona gesinsmotor, soortgelyk aan sy mededingers die Ford Falcon-gebaseerde Mustang en die Ford Capri. Sy naam kom van die Manta-seerog.
Opel Monza

Die **Opel Monza** is 'n sportmotor wat deur Opel, die Duitse filiaal van General Motors, vervaardig is.

Die Monza is beplan as 'n opvolger vir die Commodore Coupé. Teen die laat 70's is die Commodore C-model as 'n 2-deur, maar steeds as 'n sedan, bekendgestel. Bouwerk het in 1976 begin en die eerste Monzas is teen 1978 verkoop. Sy mededingers was die Mercedes-Benz W126 koepee en die BMW 6-reeks se C- (koepee) modelle. Die motor was groot en gemaklik, sonder om luuks te wees. Heelwat ruimte was binne-in die kar beskikbaar en die reuse sitplekke het passasiers met 'n gevoel gelaat dat hulle in 'n veel-luukser motor as 'n Opel sit.
Leopold II, Heilige Romeinse Keiser

**Leopold II** (5 Mei 1747 – 1 Maart 1792) was 'n keiser van die Heilige Romeinse Ryk. Hy is gebore in Wene, Oostenryk, as die derde seun van Frans I, Heilige Romeinse Keiser. Sy moeder was Maria Theresa van Oostenryk. Van jongs af het hy beïndruk met sy leerywer. Die politiese filosoof Karl Anton von Martini was een sy leermeesters.

## Groothertog van Toskana 
Na die dood van Frans I se tweede seun is daar besluit dat Leopold II hom sal opvolg as die Groothertog van Toskana. Deel van die ooreemkoms was dat hy met Maria Louisa van Spanje trou. Die huwelik is in 1765 volstrek in Innsbruck. Hy regeer Toskana vir 25 jaar (van 1765 tot 1790) en bring voorspoed nadat die land feitlik vernietig is deur die laaste van die Medici-familie. Tesame met sy Italiaanse ministers Pompeo Neri en Francesco Maria Gianni voer hulle 'n hervormings program uit. Vryhandel in mielies word ingestel, grondeienaarskap word toegelaat en die konstruksie van kanale, paaie begin en moerasse word dreineer. Marteling en die doodsvonnis word afgeskaf. Besteding aan militêre uitgawes word besnoei en die land verklaar neutraliteit.

## Heilige Romeinse Keiser 
Na die dood van sy broer Josef II volg Leopold hom op om die Oostenryk-Habsburg-huis te regeer. Hy word kort hierna as die Heilige Romeinse Keiser verkies.

## Bronnelys 
*  

## Eksterne skakels
Leopold

**Leopold** kan verwys na:

## Konings 
* Leopold I van België, koning van België.
* Leopold II van België, koning van België.
* Leopold III van België, koning van België.

## Keisers 
* Leopold I, Heilige Romeinse Keiser
* Leopold II, Heilige Romeinse Keiser
Tirschenreuth

duimnael|links|Kerktoring in Tirschenreuth
**Tirschenreuth** is 'n Duitse stad in Beiere. Tirschenreuth het 'n oppervlakte van 66,54&nbsp;km² en het 'n bevolking van 8&nbsp;992 op 31 Desember 2013 gehad.

## Eksterne skakels 
* Die stad se webtuiste
*
K-Way

[duimnael|Die **K-Way** [kenteken ]]

**K-Way** is 'n Suid-Afrikaanse avontuur- en buitelewe-klerevervaardiger en is 'n onderafdeling van die Cape Union Mart Groep. K-Way se klere word uitsluitlik in Cape Union Mart se 70 winkels landswyd verkoop. Die K-Way klerefabriek is geleë in Ottery, Kaapstad, en het in 2012 ongeveer 190 mense in diens gehad.

## Verwysings
Cho Oyu

duimnael|links|Die noordelike wand van Cho Oyu soos vanaf Tingri gesien
**Cho Oyu** (Nepalees: चोयु; Tibettaans: ཇོ་བོ་དབུ་ཡ, Wylie: *jo bo dbu yag*, ZYPY: *Qowowuyag*: Chinees: 卓奧友山; pinyin: ''Zhuó'àoyǒu Shān'') is 'n berg in die Himalaja wat op die grens tussen Nepal en Tibet (Volksrepubliek China) geleë is. Met 'n hoogte van 8&nbsp;188&nbsp;meter is dit die sesde hoogste berg van Asië en die wêreld ná Berg Everest, K2, Kangchenjunga, Lhotse en Makalu. Cho Oyu is net 20&nbsp;km wes van Berg Everest en Lhotse geleë.

## Verwysings 
## Eksterne skakels 
*
Kenteken

[duimnael|Drie kentekens van verskillende maatskappye: [LibreOffice, IBM en die "*International Bureau of Weights and Measures*".]]

'n **Kenteken** is 'n grafiese merk, embleem, of simbool wat algemeen gebruik word deur kommersiële ondernemings, organisasies en selfs individue om te help met openbare herkenning. 'n Kenteken kan bestaan uit óf suiwer grafiese embleme of is saamgestel uit die naam van die organisasie of 'n afkorting daarvan.
Dhaulagiri

duimnael|links|Dhaulagiri soos vanaf die noordooste gesien, met oostelike wand, noordoostelike kam en noordelike wand
**Dhaulagiri** (Nepalees: धौलागिरी *dhaulāgirī*) is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8&nbsp;167&nbsp;meter is dit die sewende hoogste berg van Asië en die wêreld ná Berg Everest, K2, Kangchenjunga, Lhotse, Makalu en Cho Oyu. Dhaulagiri is net 35&nbsp;km wes van Annapurna geleë. Die naam van die berg is afgelei van die Sanskrit-woorde धवल (*dhawala*), "skitterende, wit, mooi", en गिरि (*giri*) "berg".

## Verwysings 
## Eksterne skakels 
*
Manaslu

duimnael|links|Manaslu (links) en oosspits teen sonsopgang
duimnael|links|Die noordelike spits (links) en hoofspits in wolke
**Manaslu** (Nepalees: मनास्लु, ook bekend as **Kutang**) is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8&nbsp;163&nbsp;meter is dit die agste hoogste berg van Asië en die wêreld ná Berg Everest, K2, Kangchenjunga, Lhotse, Makalu, Cho Oyu en Dhaulagiri. Die naam van die berg is afgelei van Sanskrit en beteken "berg van die gees".

## Spitse 
## Verwysings 
## Eksterne skakels 
*
Hiaure

**Hiaure** (Wes-Fries: *De Lytse Jouwer*) is 'n klein dorp op 'n hoogte (terp) in die Nederlandse provinsie Friesland (*Fryslân*). Die dorp lê noordwes van Dokkum en ressorteer onder die munisipaliteit Noardeast-Fryslân. Dit het sowat 90 inwoners (2006-sensus).

## Beeldbepalende geboue 

Lêer:Oude grafzerk Hiaure.jpg|Ou grafsteen in Hiaure

## Bevolking 
* 1954 – 124
* 1959 – 119
* 1964 – 91
* 1969 – 87
* 1974 – 87
* 2005 – 83
* 2006 – 90
* 2020 - 70

## Eksterne skakels 
* Stigting vriende van die kerk van Hiaure
*
Carlos Alazraqui

**Carlos Jaime Alazraqui** is 'n Amerikaanse akteur en komediant. Hy is veral bekend vir sy rol as *Deputy James Garcia* in die TV-komedie *Reno 911!* en as die stem van die chihuahua in die Taco Bell-restaurant se TV-advertensie.

## Eksterne skakels 
* 
*
Alexandra Palace

230px
**Alexandra Palace**

**in Alexandra Park, Haringey, Londen** 
Engeland

----

**Geopen**

24 Mei 1873 (oorspronklike gebou)
1 Mei 1875 (huidige gebou)

----

**Eienaar**

Haringey London Borough Council

----

**Bedryf deur**

Alexandra Park and Palace Charitable Trust

----

**Webtuiste**
*Alexandra Palace*

**Alexandra Palace** is 'n historiese vermaakplek in Alexandra Park, Londen. Die paleis is tussen Muswell Hill en Wood Green in die noorde van die Britse hoofstad geleë.

Die paleis is oorspronklik in 1873 geopen, maar in 1875 ná 'n vernietigende brand herbou. Alexandra Palace is as 'n openbare ontspannings- en vermaakplek vir die publiek ontwerp, maar het ook opvoedkundige funksies vervul. Dit is daarnaas as Noord-Londen se eweknie vir die Crystal Palace in die suide van die stad gebou.

In twee van die paleis se groot sale, *Great Hall* en *West Hall*, word uitstallings en konferensies gehou en musiekkonserte aangebied. Die sale word deur die sakeafdeling van die liefdadigheidstrust bedryf wat die paleis en omliggende park namens die publiek bestuur. Daar is ook 'n kroeg, 'n ysskaatsbaan en 'n palmsaal.

## Eksterne skakels 
*  Amptelike webwerf
Lengtegraad

duimnael|Lengtegrade
[duimnael|Die historiese Nulmeridiaan aangedui by Flamsteed House in [Greenwich.]]
'n **Lengtegraad** (of *meridiaan*) is 'n geografiese koördinaat wat die oos-wes posisie van 'n punt op die Aarde se oppervlak aandui. Dit is 'n hoekmeting, gewoonlik uitgedruk in grade, en aangedui deur die Griekse letter lambda (λ). Plekke met dieselfde lengtegraad lê op lyne wat van die Noordpool na die Suidpool strek.

Deur konvensie, bevestig die nulmeridiaan die posisie van die nul grade lengtelyn. Vervolgens word die lengtegraad van ander plekke op aarde as die hoek oos (oosterlengte) of wes (westerlengte) van die nulmeridiaan gemeet, wat wissel van 0° op die nulmeridiaan tot +180° ooswaarts en -180° weswaarts. Die nulmeridiaan loop deur die Koninklike Observatorium in Greenwich, Engeland.

Spesifiek, is dit die hoek tussen 'n vlak met die nulmeridiaan en 'n vlak met die Noordpool, Suidpool en die plek in die vraag. Hierdie vorm 'n regshandige koördineerstelsel met die z-as (regterduim) wat wys van die middel van die aarde se rigting van die Noordpool en die x-as (regterwysvinger) wat strek vanaf die sentrum van die Aarde deur die ewenaar op die nulmeridiaan.

## Sien ook 
* Breedtegraad
Nanga Parbat

duimnael|links|Die hoofspits van Nanga Parbat
duimnael|links|Die boonste deel van die Rakhiot-wand met die oorliggende Silwer-hoogvlakte (links) en die hoofspits
**Nanga Parbat** (Oerdoe: نانگا پربت [nəŋɡaː pərbət̪], letterlik "naakte berg"; ook bekend as **Diamir**, letterlik "koning van die berge") is 'n berg in die Himalaja wat in die bestrede gebied Kasjmir in die noorde van Pakistan geleë is. Met 'n hoogte van 8&nbsp;125&nbsp;meter is dit die negende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri en Manaslu. Nanga Parbat staan weens verskeie mislukte ekspedisies, veral tydens die Nazi-bewind, as die "noodlotsberg van die Duitsers" bekend.

## Spitse 
## Verwysings 
## Eksterne skakels 
*
Annapurna

duimnael|links|Annapurna met sonsopkoms
**Annapurna** (Sanskrit, Nepalees, Newari: अन्नपूर्णा, letterlik "die godin, wat kos gee" of "die godin van rykdom") is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8&nbsp;091&nbsp;meter is dit die tiende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu en Nanga Parbat.

Annapurna is die mins geklimde berg met 'n hoogte van meer as 8&nbsp;000&nbsp;m en een van dié gevaarlikste. Teen die einde van 2008 het net 154 bergklimmers die spits bereik. 60 bergklimmers is dood, twee derdes van hulle was slagoffers van sneeustortings.

## Verwysings 
## Eksterne skakels 
*
Gasherbrum I

duimnael|links|Die suidwestelike wand van Gasherbrum I, regs die suidelike spits
**Gasherbrum I** (Oerdoe: گاشر برم; Vereenvoudigde Chinees: 加舒尔布鲁木I峰; Tradisionele Chinees: 加舒爾布魯木I峰; pinyin: *Jiāshūěrbùlǔmù I Fēng*; letterlik "mooi berg"), ook bekend as **Hidden Peak** of **K5**, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8&nbsp;080&nbsp;meter is dit die elfde hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat en Annapurna.

## Verwysings 
## Eksterne skakels
De Haan

**De Haan** is 'n Belgiese munisipaliteit en kusdorp aan die Noordsee in die Vlaamse provinsie Wes-Vlaandere en het 12&nbsp;577 inwoners (2014). Daar is verskeie hotelle en restaurante en dit is 'n sentrum vir toerisme.

Lêer:De Rycker.Coq sur Mer.JPG|Plakkaat "Le Coq-sur-Mer", 1898
Lêer:De Haan - Sint-Monicakerk 2.jpg|Sint-Monicakerk
Lêer:De Haan - Tram station.jpg|Tramstasie
Lêer:De Haan Ferienhaus.jpg|Vakansiehuis
Lêer:De Haan Duenen.JPG|Die duine tussen De Haan en Wenduine
Lêer:Street scene in De Haan, Belgium.jpg|Straat in die *Concessie*
Lêer:De Haan Belle Vue.jpg|Die *Belle Vue*-hotel
Lêer:De Haan Strand R01.jpg|Die strand in Maart
Lêer:De Haan Strand R02.jpg|Duinpad, strand en Noordsee

## Eksterne skakels 
* Amptelike webtuiste
* 

duimnael|senter|750px|Panorama van De Haan, gesien vanuit die suidweste
Taalverdediging

**Taalverdediging** is 'n Nederlandse stigting wat in 2001 opgerig is. Die doelstelling van die organisasie is om Nederlands en Afrikaans teen verengelsing te verdedig.

In Nederland was daar basisskole van die organisasie BOOR rondom Rotterdam wat net in Engels aan Nederlandse kinders begin klasgee het. Die Taalverdediging het hulle hof toe geneem en die resultaat is dat slegs 'n beperkte aantal skole (as proefneming) 15% van hul klasse in Engels mag aanbied.

## Verwysings
Vanielje

duimnael|links|110px|Gedroogde vanieljevrugte
duimnael|100px|Chemiese struktuur van vanillien
**Vanielje** is 'n geur afgelei van orgideë van die genus *Vanilla*, hoofsaaklik uit die Meksikaanse spesie, platblaarvanielje (*V. planifolia*). Die woord **vanielje** is afgelei van die verkleinvorm van die Spaanse woord *vaina* (wat beteken skede of peul), vertaal as bloot "klein peul". 

Pre-Columbiaanse Meso-amerikaners het oorspronklik die wingerdstok van die vanielje-orgidee gekweek. Die Spanjaard Hernán Cortés word gekrediteer met die bekendstelling van beide vanielje en sjokolade aan Europa in die 1520s.

duimnael|Verbouing van vanielje
duimnael|Vanielje-ekstrak in 'n glasfles
Vanielje is die tweede duurste spesery na saffraan omdat die kweek van vanieljepeule arbeidsintensief is. Om hierdie rede word vanielje wyd gebruik in beide kommersiële en huishoudelike gebak, parfuumvervaardiging en aromaterapie.

## Verwysings
Neutmuskaat

duimnael|250px|Neutmuskaatsade
duimnael|250px|Foelie in die neutmuskaatvrug
**Neutmuskaat** (ook bekend as *pala* in Indonesië) is een van die twee speserye - die ander is foelie - afkomstig van verskeie spesies van die boom in die genus *Myristica*. Die belangrikste kommersiële spesies is *Myristica fragrans*, 'n immergroen boom wat inheems is aan die Banda-eilande in die Molukke (of "Spesery-eilande") van Indonesië. 
duimnael|250px|Neutmuskaatfoelie

Neutmuskaat is die saad van die neutmuskaatboom, rofweg eiervormig en sowat 20 - 30 mm lank en 15 - 18 mm breed, en weeg tussen 5 en 10 g droog, terwyl die foelie die gedroogde rooi skilbedekking van die saad verteenwoordig. Die eerste oes van neutbome vind 7-9 jaar na aanplanting plaas, en die bome bereik volle produksie na twintig jaar. Neutmuskaat word gewoonlik gebruik in poeiervorm. Dit is die enigste tropiese vrugte wat die bron is van twee verskillende speserye. Verskeie ander kommersiële produkte is ook afkomstig van die bome, insluitende essensiële olies, onttrekte oleoharse en neutmuskaatbotter.
Wards of the City of London

duimnael|Orals in die *City of London* se *wards* is kennisborde van hout aangebring (in elke ward word ten minste een van dié borde aangetref) waarop die *Alderman*, die *Common Councilmen* (van wie een as vise-*Alderman* fungeer) en die ward se stadsklerk genoem word

Die ***Wards of the City of London*** is die 25 kieswyke waarin die historiese middestad van Londen, die *City of London* (kort *City* genoem), vir verkiesingsdoeleindes verdeel is. In teenstelling met ander dele van die Britse hoofstad het die *City* sy eie historiese stelsel van plaaslike regering bewaar en is 19de en 20ste eeuse munisipale hervormings hier nie toegepas nie. So bestaan die *City of London Corporation*, die munisipale regeringsliggaam van die *City*, uit twee raadsliggame: die *Court of Aldermen*, wat tans hoofsaaklik seremoniële funksies vervul, en die *Court of Common Council* as hoof besturende liggaam.

Die *wards* in die *City of London* het hul oorsprong in 'n middeleeuse regeringstelsel waarbinne baie klein buurte as selfregerende eenhede binne Londen kon bestaan. Hulle dien as kiesafdelings en politieke onderafdelings en is permanente seremoniële, geografiese en administratiewe entiteite binne die *City of London*. Hul grense is in 2003 en nog eens in 2013 nuut getrek, alhoewel die aantal *wards* ewemin verander is soos hul oorspronklike name.

## Verwysings
Soethout (geursel)

regs|180px
**Soethout** (ook **liquorice** of **drop** genoem in vele streke) is 'n mengsel gegeur met die uittreksel van die wortels van die soethoutplant. 'n Wye verskeidenheid van liquorice lekkergoed word oor die wêreld heen geproduseer. In Amerika word dit "swart drop" genoem om dit te onderskei van soortgelyke gebakvariëteite wat nie verwant is aan soethoutaftreksel nie, maar algemeen vervaardig word in die vorm van sagte toue of buise. Benewens hierdie, word verskeie ander liquorice lekkers verkoop in die Verenigde Koninkryk, soos "liquorice allsorts".

Nederlandse en Nordiese liquorice bevat kenmerkend ammoniumchloried in plaas van natriumchloried. Die noodsaaklike bestanddele van liquorice lekkergoed is liquorice uittreksel, suiker, en 'n bindmiddel. Die bindmiddel is gewoonlik stysel/meel, Arabiese gom, gelatien, of 'n kombinasie hiervan. Bykomende bestanddele is ekstra geursel, byewas vir 'n blink oppervlak, ammoniumchloried en melasse om die eindproduk die bekende swart kleur te gee. Ammoniumchloried word hoofsaaklik gebruik in sout liquorice lekkergoed, met konsentrasies tot ongeveer 8 persent. Tog kan selfs gereelde liquorice lekkergoed tot 2 persent ammoniumchloried bevat, die smaak van wat minder prominent as gevolg van die hoër konsentrasie suiker. Sommige liquorice lekkergoed is gegeur met anysolie in plaas van of in kombinasie met liquorice worteluittreksel.

## Verwysings
Besetting van Japan

[duimnael|300px|Verteenwoordigers van Japan aan boord van die [USS Missouri (BB-63)|USS *Missouri* na die ondertekening van die oorgawe.]]

Die **besetting van Japan** was 'n tydperk van sewe jaar waartydens Japan deur die Geallieerdes onder leiding van die Verenigde State van Amerika beset is. Japan gee op 14 Augustus 1945 tydens die Tweede Wêreldoorlog oor en die besetting begin 14 dae later op 28 Augustus 1945. Die besetting het tot 28 April 1952 geduur. Dit is tot hede die enigste voorval in die geskiedenis wat Japan deur 'n buitelandse troepemag beset is.

## Eksterne skakels 
* J.C.S 1380/15
* The U.S. Army in Post WWII Japan
Land Rover Defender

Die **Land Rover Defender** (voorheen bekend as die *Land Rover Ninety* en die *Land Rover One Ten*) is 'n Britse vierwieldryf veldvoertuig wat ontwikkel is uit die oorspronklike Land Roverreeks van 1948. Land Rover het in Oktober 2013 aangekondig dat produksie ten einde sou loop teen Desember 2015, ná die deurlopende vervaardiging van 67 jaar.

## Verwysings
Leopold III van België

**Leopold III van België** (3 November 1901 – 25 September 1983) was koning van België en die seun van Albert I van België. Hy is in Brussel gebore en het sy vader in 1934 as koning opgevolg. Hy was met prinses Astrid van Swede getroud en hulle het drie kinders gehad. Sy sterf in 'n motorongeluk in Switserland in 1935.

Die groei van die Fascistiese Party in België en die Duitse herbesetting van die Rynland in 1936 veroorsaak dat hy 'n politieke beleid van neutraliteit volg. Hy verbreek sy verdedigingsooreenkoms met Frankryk in 1936 en versterk Belgiese verdedigingslyne op sy grense. Die stappe blyk in elk geval vrugteloos te wees, want agt maande na die uitbraak van die Tweede Wêreldoorlog val die Duitse Magte sy land in en op 28 Mei 1940 beveel hy sy weermag om oor te gee. Hy word gevange gehou deur die Duitsers van 1940 tot 1944.

Terwyl Leopold gevangene gehou is het die Belgiese regering sy broer, prins Charles, as regent aangestel. Gedurende Maart 1950 word 'n referendum gehou oor die koning se heraanstelling as koning, waar 57.68% van die inwoners daarvoor te vinde is. Hy aanvaar dit as goedkeuring om weer te regeer, maar na aanvaarding van die verantwoordelikheid kom Leopold agter dat die Belgiese burgers grootliks verdeeld is oor sy aanstelling en hy besluit om te abdikeer. Hy word opgevolg deur sy seun Boudewyn op 16 Julie 1951. Gedurende 1957 help hy die Belgiese regering in 'n ondersoek om wetenskaplike vordering te gebruik om die Belgiese ekonomie en sosiale lewenstyl te verbeter.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 513.
Turbodiesel

[duimnael|'n [Dieselenjin se turboaanjaer]]
**Turbodiesel** verwys na enige dieselenjin wat toegerus is met 'n turboaanjaer. 'n Turboaanjaer is algemeen in moderne motors en vragmotors se dieselenjins om hoër kraglewering, laer uitlaatvlakke, en verbeterde doeltreffendheid te lewer as 'n soortgelyke kapasiteit nie-aangejaagde enjin. Turbodiesels in motors bied 'n hoër vlak van verfyning as hulle natuurlik-geaspireerde eweknieë.

## Verwysings
Ferdinand de Lesseps

**Ferdinand Marie, Vicomte de Lesseps** (19 November 1805 – 7 Desember 1894) was 'n Franse diplomaat en die dryfveer agter die bou van die Suezkanaal. Hy is gebore in Versailles en het sy opvoeding ondergaan in Parys. Sy eerste werk was as 'n assistent vise-konsulaat in Lissabon vir die Franse Konsulêrediens in 1825 en hy keer terug na Parys in 1827. Die jaar daarna word hy na Tunis gestuur. In 1831 word hy bevorder tot Vise-konsulaat en in 1833 word hy aangestel in Kairo. Hier ontmoet hy vir Mehemet Ali en sy seun Said Pasha. In 1838 word hy na Rotterdam verplaas, in 1839 na Málaga en in 1842 na Barcelona. Hy word bevorder tot Konsul-generaal in 1847 en die volgende jaar word hy aangestel as die Franse minister in Madrid. In 1849 gaan hy na Italië om met die Italiaanse regering diplomatiese betrekking op te bou. Die Franse regering verander egter hulle houding teenoor Italië en De Lesseps word na slegs drie weke teruggeroep na Frankryk waar hy in onguns raak en gevolglik bedank hy uit die Franse regering se diplomatieke diens.

Vir baie jare was De Lesseps geïnteresseerd in 'n projek om die Middellandse See en die Rooisee te verbind. Hy besoek Said Pasha in 1854, wat sy vader Mehemet Ali opgevolg het, en verkry 'n konsessie om met die projek voort te kan gaan. Die Britse regering wou hom nie ondersteun nie en hy vorm 'n Franse maatskappy in 1858. Hulle met die konstruksie aan die kanaal in 1859 begin en het dit voltooi in 1869. Hierna keer hy terug na Frankryk.

In 1879 word hy deur 'n Geografiese Komitee gekies om die maatskappy te bestuur wat die Panamakanaal moet bou. Alhoewel hy reeds 74 jaar oud was, begin hy die projek met oorgawe. Maar as gevolg van sy hardkoppige sienings en die feit dat hy probleme, groter as wat hy op die Suezkanaal ervaar het, ignoreer speel die maatskappy bankrot in 1889. De Lesseps en sy seun Charles word verhoor en gevonnis. Hulle moes 'n boete betaal en tronkstraf uitdien. De Lesseps se tronkstraf word egter opgeskort weens sy slegte gesondheid en hy word toegelaat om sy huis in La Chenaie te woon waar hy later sterf.

## Bibliografie 
* ''Collier's Encyclopedia'', Crowell-Collier Educational Corporation, Volume 14, Bladsy 520.
* Swart, Marius J.: Nogtans leiers. Kaapstad: Nasou, 1969.

## Eksterne skakels 
*
Bakspel

regs|350px
**Bakspel** is een van die oudste bordspele vir twee spelers. Die geskiedenis daarvan kan byna 5000 jaar teruggevoer word na argeologiese ontdekkings in Mesopotamië.

Die swart en wit/rooi spelstukke word volgens die val van die dobbelsteentjies geskuif. 'n Speler wen wanneer hy/sy al sy stukke van die bord verwyder het voor sy teenstander kon.

## Verwysings 
## Eksterne skakels 
*VK Bakspel Federasie
*VS Bakspel Federasie
*Bakspel Wêreld kampioenskap - Monte Carlo
Caroline Wozniacki

**Caroline Wozniacki** (Deens: [kɑːoliːnə vʌsniˈɑɡi], Pools: [vɔʑˈɲat͡ski]; gebore op 11 Julie 1990 in Odense, Denemarke) is 'n Deense beroepstennisspeler. Sy is 'n voormalige Wêreld Nr 1 op die WTA-toer, en het hierdie posisie vir 67 weke beklee. Sy was die eerste vrou van 'n Skandinawiese land om die topposisie en 20ste algeheel te hou.

Sedert haar WTA-debuut in 2005 het sy haar jaareindposisie elke jaar verbeter tot die afronding as die topspeler in beide 2010 en 2011. Wozniacki het 23 WTA-titels gewen teen Augustus 2014, drie in 2008, drie in 2009, ses in 2010 (die meeste in 'n jaar deur 'n WTA speler van 2008–2011), ses in 2011, twee in 2012, en een elk in 2013, 2014 en 2015. Sy was die naaswenner in die 2009 en 2014 Amerikaanse Ope en die 2010 WTA-toerkampioenskap in Doha na Kim Clijsters.

Caroline Wozniacki het die 2006 Wimbledon-damesenkelspeltitel en tydens die Australiese Ope in 2018 haar eerste Grand Slam-toernooi gewen. Sy hou ook twee WTA-titels in die dubbelspel. In 2008 het Wozniacki die titel as die "WTA-nuweling van die jaar" gewen.

## Grand Slam-rekord 
[duimnael|links|upright|Caroline Wozniacki tydens die [VSA-Ope (tennis)|VSA-Ope in 2009]]
duimnael|links|upright|Caroline Wozniacki tydens die VSA-Ope in 2010
Die tabel toon Wozniacki se prestasie tydens elk van die Grand Slam-toernooie in enkelspel vir vroue waaraan sy deelgeneem het:

## Verwysings 
## Eksterne skakels 
*  Amptelike webtuiste
*  Caroline Wozniacki se ITF-profiel
*  Caroline Wozniacki se WTA-profiel
*
Andrzej Duda

**Andrzej Sebastian Duda** (Pools: [ˈandʐɛj ˈduda], ; gebore 16 Mei 1972 in Kraków) is 'n Poolse regsgeleerde, politikus en sedert Augustus 2015 die president van Pole. Op 24 Mei 2015 is hy in die tweede rondte van die Poolse presidentsverkiesing as nuwe staatshoof en opvolger van Bronisław Komorowski verkies.

Op 6 Augustus 2015 is Andrzej Duda as 6de staatspresident van die Derde Poolse Republiek (*III Rzeczpospolita*) ingesweer. Duda was tussen 2014 en 2015 afgevaardigde in die Europese Parlement en was tussen 2011 en 2014 ook lid van die Poolse parlement, die Sejm. Voor sy verkiesing as afgevaardigde was hy vir Jarosław en Lech Kaczyński werksaam wat indertyd die amp van respektiewelik eerste minister en staatspresident van Pole beklee het.

## Verwysings 
## Eksterne skakels 
*  *Amptelike webtuiste van Andrzej Duda*
Julia Görges

**Julia Görges** (gebore op 2 November 1988 in Bad Oldesloe, Duitsland) is 'n voormalige Duitse beroepstennisspeler.

Julia Görges het twee enkel- en vyf dubbelspeltitels op die WTA-toer verower, asook ses enkelspel en ses dubbelspeltitels in die ITF-reeks gewen in haar loopbaan. Op 20 Augustus 2018 bereik sy haar beste posisie as die wêreld se nommer 9. Op 22 Augustus 2016 bereik sy haar hoogtepunt as die wêreld se nommer 12 op die vrouedubbelspelranglys. Sy het in Oktober 2020 uitgetree.

## Grand Slam-rekord 
[duimnael|links|upright|Julia Görges tydens die [VSA-Ope (tennis)|VSA-Ope in 2016]]
[duimnael|links|upright|Julia Görges tydens die [Franse Ope in 2015]]
Die tabel toon Görges se prestasie tydens elk van die Grand Slam-toernooie in vroueenkels waaraan sy deelgeneem het:

## Verwysings 
## Eksterne skakels 
*  Amptelike webtuiste
*  Julia Görges se ITF-profiel
*  Julia Görges se WTA-profiel
*
Moulin Rouge

duimnael|Moulin Rouge in die nag.
[duimnael|180px|Moulin Rouge, deur [Henri de Toulouse-Lautrec.]]

**Moulin Rouge** (IFA: mulɛ̃ ʁuʒ; Frans vir "Rooi Meul") is ’n kabaret in Parys, Frankryk.

Die klub is in 1889 deur Charles Zidler en Joseph Oller gestig; hulle het ook die Paris Olympia besit. Dit is naby Montmartre geleë in die Paryse distrik Pigalle in die 18de arrondissement, en word uitgeken aan die rooi windmeul op sy dak.

Moulin Rouge is veral bekend as die geboorteplek van die moderne vorm van die dans cancan. Dit is aanvanklik bekend gestel as ’n verleidelike dans deur die courtesanes van die klub, maar het ontwikkel in ’n vermaakvorm van sy eie en het gelei tot die bekendstelling van kabarette oor die hele Europa. Die Moulin Rouge is vandag ’n besienswaardigheid wat musikale dansvermaak bied aan toeriste van oor die wêreld. Die klub se dekor beeld steeds in ’n groot mate die romanse van die Frankryk van die *fin de siècle* uit.

## Sukses 
Die Belle Époque was ’n tydperk van vrede en optimisme wat gekenmerk is deur industriële hoogtepunte. Die Eiffeltoring is ook in 1889 gebou, en dit was ’n toonbeeld van dié tyd se vooruitgang. Japonisme, ’n kunsbeweging wat deur die Ooste geïnspireer is en met Henri de Toulouse-Lautrec as een van sy bekendste dissipels, het ook in dié tyd gedy.

Montmartre, in die hart van ’n groter wordende en onpersoonlike Parys, het ’n dorpsatmosfeer behou, met plesier en skoonheid as belangrikste kenmerke. Moulin Rouge het op 6 Oktober 1889 in die Jardin de Paris, aan die voet van die Montmartre-heuwel, geopen. Zidler en Oller was uitstekende sakemanne wat die smake van die publiek verstaan het. Die doel van die klub was dat die rykes dekadent kon kom wees in die sjiek distrik Montmartre.

Die uitspattige terrein – die tuin was versier met ’n reusagtige olifant – het meegebring dat mense uit alle vlakke van die samelewing hier gemeng het. Werkers, inwoners van die Place Blanche, kunstenaars, die middelklas, sakemanne, elegante vroue en buitelanders het hier skouers geskuur.

## Verwysings 
## Eksterne skakels 
* Moulin Rouge, amptelike webtuiste in Engels
* Moulin Rouge, amptelike webtuiste in Frans

* 15px Hierdie artikel is vertaal uit die Engelse Wikipedia
Veenwouden

**Veenwouden** (Wes-Fries: *Feanwâlden*) is 'n dorp in die Nederlandse provinsie Friesland (*Fryslân*). Die dorp lê suid van Dokkum en oos van Leeuwarden en ressorteer onder die munisipaliteit Dantumadiel. Dit het sowat 3520 inwoners (2014-sensus).

## Beeldbepalende geboue 

Lêer:20140429 Skierstins Feanwâlden Fr NL.jpg|Schierstins (kasteel)
Lêer:Veenwouden, de Johanneskerk RM11701 foto52013-08-25 16.09.jpg|Die Johanneskerk
Lêer:Tjaskerveenwouden.jpg|Poldermeule, soort Tjasker

## Bevolking 
## Bekende boorlinge 
* Theun de Vries – Friese skrywer

## Eksterne skakels 
* Dorpsvereniging Veenwouden
*
Ford Model T

Die **Ford Model T** (in die omgangstaal bekend as die "Tin Lizzie", Model T, of T) is 'n motor wat deur Henry Ford se Ford Motormaatskappy vervaardig is van 1 Oktober 1908 tot 26 Mei 1927. Dit word algemeen beskou as die wêreld se eerste bekostigbare motor, die motor wat reis vir die algemene middelklas Amerikaner geopen het; die rede was Ford se doeltreffende vervaardiging, insluitende monteerbandproduksie in plaas van individuele handvervaardiging.

Die **Ford Model T** is aangewys as die invloedrykste motor van die 20ste eeu in die "Motor van die Eeu"-kompetisie van 1999, voor die BMC Mini, Citroën DS en die Volkswagen Beetle, en haal nog steeds die top-tienlys van besverkopermotors (op nr. 8) teen 2012.

Hoewel motors reeds ​​vir dekades bestaan het toe die Model T vrygestel is, was hulle steeds skaars en redelik duur. Die Model T lui 1908 in as die historiese jaar toe motors gewild geword het vir die massamark. Die eerste produksie-Model T is op 12 Augustus 1908 vervaardig en het die fabriek op 27 September 1908, by die Piquette-aanleg in Detroit, Michigan verlaat. Op 26 Mei 1927 het Henry Ford aanskou hoe die 15 miljoenste Model T Ford van die monteerlyn afrol by sy fabriek in Highland Park, Michigan.

## Verwysings
Administrasiegebou UP

duimnael|300px|Die Administrasiegebou (Die Skip) van die Universiteit van Pretoria.

Die Administrasiegebou op die Universiteit van Pretoria se Hatfieldkampus is deur UP-alumnus Brian Sandrock ontwerp. Hierdie treffende driehoek-gebaseerde gebou is in 1968 voltooi. Teen 1973 was bykomende kantoorruimte benodig en Sandrock het opdrag gekry om ’n vleuel aan die oostekant van die gebou te ontwerp. Konstruksie van die vleuel het in 1979 begin en is in 1986 voltooi.

Die gebou dra kenmerke van Neo-Brutalisme en is in die vorm van ’n skip – vandaar die studentebenaming van *Die Skip*. Die noordwestelike fasade van die gebou het 'n ingewikkelde muurreliëf wat tekstuur aan die betonmuur verleen. Sandrock het opgemerk dat daar geen simbolisme in dié ontwerp was nie, maar dat dit slegs die resultaat van sy gewerskaf met gebrande gips was, terwyl hy laatnag aan die model van die gebou gewerk het.

## Verwysings
Kya Rosa

duimnael|*Kya Rosa* langs die hoofingang van die Universiteit van Pretoria se Hatfieldkampus.
duimnael|Die blou gedenkplaat van *Kya Rosa*

Hierdie laat-Victoriaanse huis by die hoofingang van die Universiteit van Pretoria het ’n kleurvolle geskiedenis. Die oorspronklike huis is in 1895 in Skinnerstraat gebou en het aan Leo Weinthal, eienaar van The Press (die voorloper van die Pretoria News) behoort. Die huis is na sy vrou, Rosa, vernoem en die woord ‘Kya’ is die isiZoeloe vir ‘huis’. Dit was later die eerste gebou van die destydse Transvaal Universiteitskollege (TUK) – die voorloper van die Universiteit van Pretoria – maar teen 1915 was dit nie meer in gebruik nie. In 1980 het die Universiteit opdrag gegee dat ’n replika van die huis opgerig word waar dit vandag staan – by die Roperstraat-ingang na die Universiteit. Konstruksiewerk het in 1983 begin, onder leiding van die argitek Albrecht Holm, ’n alumnus van UP. Noukeurige afmetings is van die oorspronklike huis geneem en ou foto’s is nagegaan om te verseker dat die eindproduk so na as moontlik aan die oorspronklike lyk. Verskeie van die oorspronklike Victoriaanse toebehore is in die rekonstruksie gebruik. Kya Rosa huisves tans TuksAlumni, die Alumni kantoor en ’n klein konferensie- en vermaaklikheidsentrum. Die huis is op 25 Oktober 1985 amptelik deur dr Anton Rupert geopen.

## Verwysings
Geesteswetenskappegebou UP

duimnael|300px|Die Geesteswetenskappegebou by die hoofingang na die Hatfieldkampus van die Universiteit van Pretoria. Op die voorgrond, links, is die Merensky-2-biblioteek.

Die Fakulteit Geesteswetenskap het in 1977 ’n permanente tuiste gevind toe dié indrukwekkende gebou, ontwerp deur alumnus Brian Sandrock, ingewy is. Die gebou is as ’n unieke wyebeenkonstruksie bo-oor Roperstraat gebou, omdat die stadsraad aanvanklik nie bereid was om die straat te sluit nie.

Dit huisves 29 lesingsale met sitplek vir 2 733 studente en 15 seminaarkamers. Die gebou het ten tye van sy inwyding kantoorspasie aan nagenoeg 400 personeellede verskaf, wat ’n kwart van die totale lesing- en kantoorruimte op kampus behels het. Roperstraat is eers in 1993 finaal vir die publiek gesluit.

## Verwysings
Franse Vloot

Die **Franse Vloot** (Frans:*Marine Nationale*) is die vloot van die Franse Weermag.

Die Minister van Verdediging is verantwoordelik vir die uitvoering van Franse militêre beleid. Hy word geadviseer deur die Hoof van personeel van die Vloot in verband met die gebruik van magte en die beheer oor vlootoperasies. Die Hoof van Personeel van die Franse Vloot is verantwoordelik vir die opstel en logistieke ondersteuning van die vloot.

## Verwysings
Kliëntedienssentrum, Universiteit van Pretoria

[duimnael|300px|Kliëntedienssentrum by die hoofingang na die [Hatfieldkampus van die Universiteit van Pretoria.]]

Die **Kliëntedienssentrum** (KDS) van die Universiteit van Pretoria, ook bekend as die “Vistenk” vanweë sy buitekant wat geheel en al uit glas bestaan, is ontwerp deur UP-alumnus, Samuel Pauw. Die gebou wat elemente van Neo-Industrialisme toon, was ontwerp om die spasie tussen die unieke wyebeenkonstruksie van die Geesteswetenskappegebou te vul. Konstruksie het in 2001–2002 plaasgevind.

Vandag is die KDS ’n sentrum vir studenteadministrasie by die hoofingang van die universiteit en dit huisves verskeie dienste wat voorheen dwarsoor die kampus versprei was.

## Verwysings
Kaatsspel

duimnael|250px|regs|'n Kaatswedstryd in Franeker.
duimnael|250px|regs|Folkert van der Wei maak gereed om die bal te kaats.

**Kaatsspel** is 'n opelugspel wat tans nog in Nederland, Baskeland, Frankryk en België gespeel word. Tydens die spel word 'n balletjie tussen twee mededingende partye op 'n baan met die blote of bedekte plathand heen en weer gedryf. Om te *kaats* (werkwoord) is om die kaatsspel te speel. Die *kaatser* is die persoon wat die bal speel. Dit word op 'n *kaatsbaan* of *kaatsveld* beoefen (meestal van gras), waarop die *kaatsbal* heen en weer geslaan word.

Kaatsspel is nie-amptelik by die Olimpiese Somerspele 1928 in Amsterdam gedemonstreer. Daar word geglo dat dit een van die oudste balsporte ter wêreld is wat vandag nog beoefen word. Die telling is soortgelyk aan tennis. Die eerste span wat ses potte wen, wen die wedstryd.

## Verwysings 
## Eksterne skakels 
* Koninklike Nederlandse Kaatsbond
* Amptelike webtuiste van die PC
* Kaatshistorie.nl – Historiese foto's van kaats in Friesland
* Fryslân Keatst – Webtuiste vir lede- en federasiekaatsers
Friedrichswerdersche Kirche

Die ***Friedrichswerdersche Kirche*** is 'n kerk op die historiese plein *Werderscher Markt* in die Friedrichswerder-buurt van die Berlynse distrik Mitte. Die kerk is tussen 1824 en 1831 volgens planne van Karl Friedrich Schinkel as Berlyn se eerste kerkgebou in die Engels-Neogotiese styl gebou.

duimnael|links|Buiteaansig van die kerkgebou
duimnael|links|Die kerk se binneruimte
duimnael|links|Die gewelf
Die huidige kerkgebou het tot en met 1872 as simultaankerk vir 'n Pruisies-geünieerde en 'n Frans-gereformeerde gemeente gedien (vandaar sy Franse naam *Temple du Werder*). Nadat die gereformeerde gemeente reeds sedert 1835 geen eie kerkdienste meer in die gebou gehou het nie, het die geünieerdes hul aandeel oorgeneem.

Die kerk is gedurende die Tweede Wêreldoorlog ernstig beskadig en eers vanaf 1982 heropgebou om as Oos-Berlynse Schinkel-museum te dien. Sedert die laat 1990's maak dit deel uit van die Berlynse *Nationalgalerie* (Nasionale Kunsgalery) en behandel as museum die werk van die argitek Schinkel en 19de eeuse beeldhoukuns.

## Eksterne skakels 
*  Amptelike webwerf
Knokke-Heist

**Knokke-Heist** is 'n Belgiese munisipaliteit in die noorde van die Vlaamse provinsie Wes-Vlaandere. Knokke-Heist grens aan die Nederlandse provinsie Zeeland. Die munisipaliteit het 33&nbsp;556 inwoners (1 Januarie 2014). Plekke in die munisipale gebied van Knokke-Heist is Knokke, Heist, Duinbergen, Westkapelle en Ramskapelle. Knokke beskik oor 'n spoorwegstasie.  

Knokke-Heist staan bekend vir die natuurreservaat *die Zwin* en vir sy talle kunsgalerye en modeboetieke. Die belangrikste winkelstrate is die Lippenslaan, die Dumortierlaan en die Kustlaan. Die munisipaliteit het in die 20e eeuw 'n gewilde toeristebestemming geword. Daar is verskeie hotelle en restaurante.

links|duimnael|Strandpromenade in Knokke-Heist
Hyundai Automotive Suid-Afrika

**Hyundai Automotive Suid-Afrika (Edms) Bpk** is 'n motorvervaardiger met sy hoofkantoor in Bedfordview, Gauteng. Die maatskappy is gestig in 1999 in samewerking met die houermaatskappy "Associated Motor Holdings" onder leiding van die sakeman Billy Rautenbach. Dit is die opvolger van die destydsbekende "Hyundai Motor Distributors" verspreidings- en handelaarnetwerk. Die fondament is gebou op die voormalige produksiefasiliteit in Gaborone, wat na later na Rosslyn, Suid-Afrika verskuif is. Die bestuurshoof van die aanleg is Alan Ross. Die Rosslyn-aanleg het die verskaffing aan 80 handelaars in die lande Suid-Afrika, Botswana en Namibië oorgeneem. In 2005 het die maatskappy die Hyundai-toekenning as "Globale Verskaffer van die Jaar" verower.

Na afloop van die kortstondige onderbreking van die "Motor Company of Botswana" het Billy Rautenbach besluit om sy Hyundaiproduksie in Suid-Afrika te hervestig. Die modelreeks van die maatskappy was steeds dieselfde bekende modelle, met die Accent, Elantra, Sonata; asook die Tiburon wat gewild was onder Suid-Afrikaners in wedrenne en by dryfaanhangers.

## Modelreeks 

Lêer:2000-2003 Hyundai Accent (LC) GL 3-door hatchback (2011-04-22).jpg|Hyundai Accent2001–2006
Lêer:Hyundai Elantra 2000.jpg|Hyundai Elantra luikrug2001–2007
Lêer:01-03 Hyundai Elantra GLS sedan.jpg|Hyundai Elantra sedan2001–2007
Lêer:3rd-Hyundai-Sonata.JPG|Hyundai Sonata Viv2001–2004
Lêer:2nd Hyundai Tiburon.jpg|Hyundai Tiburon2001–2005
Lêer:Hyundai Atos Prime 1.0.JPG|Hyundai Atos2002–2004
Lêer:Hyundai Getz CDX Auto - Flickr - mick - Lumix.jpg|Hyundai Getz2002–2006
Lêer:2004 Hyundai Santa Fe GLS.jpg|Hyundai Santa Fe2003–2006
Lêer:Hyundai Atos Prime.JPG|Hyundai Atossedert 2004
Lêer:HPorter.JPG|Hyundai H100 Bakkie2004–2009
Lêer:Hyundai Matrix GSI TD - Flickr - mick - Lumix.jpg|Hyundai Matrix2004–2007
Lêer:Hyundai Sonata -- 07-13-2009.jpg|Hyundai Sonata2004–2010
Lêer:Hyundai Terracan pre-facelift front.jpg|Hyundai Terracan2004–2006
Lêer:Hyundai Azera Limited.jpg|Hyundai Azera2005–2010
Lêer:HyundaiTiburon.jpg|Hyundai Tiburon2005–2008
Lêer:2008-2010 Hyundai Tucson City SX wagon 01.jpg|Hyundai Tucson2005–2008
Lêer:Hyundai Accent Atlantic - Flickr - mick - Lumix.jpg|Hyundai Accent luikrugsedert 2006
Lêer:Hyundai Accent GLS -- 10-30-2009.jpg|Hyundai Accent Sedansedert 2006
Lêer:2007 Hyundai Getz (TB MY07) SX 3-door hatchback (2011-11-17).jpg|Hyundai Getzsedert 2006
Lêer:2nd Hyundai Santa Fe.jpg|Hyundai Santa Fe2006–2010
Lêer:2007 Hyundai Elantra.jpg|Hyundai Elantrasedert 2007
Lêer:Inokom Matrix.jpg|Hyundai Matrixslegs in 2007
Lêer:Hyundai i10 in Malaysia.JPG|Hyundai i10sedert 2008
Lêer:Hyundaihr01.jpg|Hyundai H1002009–2011
Lêer:2008 Hyundai iLoad (TQ-V) van 01.jpg|Hyundai H-1 Paneelwasedert 2009
Lêer:Hyundai i20 Comfort - Flickr - mick - Lumix.jpg|Hyundai i20sedert 2009
Lêer:2007-2010 Hyundai i30 (FD) SX hatchback 01.jpg|Hyundai i30sedert 2010
Lêer:2010 Hyundai ix35 (LM) Elite wagon 02.jpg|Hyundai ix35sedert 2010
Lêer:2010 Hyundai Santa Fe Limited -- 09-24-2010.jpg|Hyundai Santa Fesedert 2010
Lêer:2011 Hyundai Equus -- 02-24-2011.jpg|Hyundai Equus2011
Lêer:Hyundai Veracruz Limited.jpg|Hyundai ix55sedert 2011
Musaion en Amfiteater UP

duimnael|300px|Ingang van die Musaion op die Hatfieldkampus van die Universiteit van Pretoria.
duimnael|300px|Amfiteater op die Hatfieldkampus van die Universiteit van Pretoria.

Hierdie kompleks, op die Hatfieldkampus van die Universiteit van Pretoria, is gebou om fasiliteite vir die Departement Musiek, wat in 1958 gestig is, te verskaf. Die struktuur bestaan uit kantoorvleuels, 'n ouditorium en 'n opelug-amfiteater. UP-Alumnus en argitek Brian Sandrock was verantwoordelik vir die ontwerp van die fasiliteit wat gebou is op 'n gedeelte van die ou atletiekveld. Oorblyfsels van die toeskouerterasse rondom die baan kan nog steeds gesien word aan die oostekant van die Musaion. Die kantoorvleuel van die kompleks is in 1960 voltooi en die ouditorium en amfiteater in 1961. Die kompleks is amptelik geopen met 'n reeks konserte in 1961 en in April 1962 met 'n gala-konsert deur Suid-Afrikaanse operaster Mimi Coertse en die SAUK se Simfoniekonsert. 

Die Musaion-ouditorium toon elemente van die Klein Brasiliaanse of Moderne Brasiliaanse styl en het 'n uitstekende akoestiek. In 1976 het die universiteit 'n meganiese-aksie pyporrel in die Musaion geïnstalleer wat bestaan ​​uit 2659 orrelpype, waarvan die hoogste 4.9 meter is. 

Die ouditorium het sitplek vir net meer as 500 mense en die amfiteater vir sowat 3000 mense. 

## Verwysings
Waaxens, Noardeast-Fryslân

**Waaxens** (Wes-Fries: *Waaksens*) is 'n dorp in die Nederlandse provinsie Friesland. Die dorp lê 8&nbsp;km noordwes van Dokkum en ressorteer onder die munisipaliteit Noardeast-Fryslân. Dit het sowat 35 inwoners (2018).

## Bevolking 
* 1954 - 88
* 1959 - 77
* 1964 - 77
* 1969 - 66
* 1974 - 66
* 2008 - ±40

## Beeldbepalende geboue 

Lêer:Sint-Thomaskerk Waaxens.jpg|Sint-Thomaskerk
Lêer:Sint-Thomaskerk Waaxens2.jpg|Sint Thomaskerk
Lêer:Poortgebouw Sjucksmastate Waaxens.jpg|Poortgebou van die Sjucksmastate
Lêer:Wapen poortgebouw Sjucksmastate Waaxens.jpg|Wapensteen in die poortgebou van Sjucksmastate

## Verenigings 
* Vereniging Dorpsbelangen Brantgum, Foudgum en Waaxens

## Eksterne skakel 
*